
PROIE                                                                                              

HOTĂRÂREA NR. 246
  Consiliul Local al Municipiului Craiova, întrunit în şedinţa ordinară din data de 30.04.2009;

  Având în vedere raportul nr.51589/2009 al Direcţiei Juridice Asistenţă de Specialitate şi Contencios Administrativ prin care se propune asocierea Consiliului Local al Municipiului Craiova cu S.C. Fotbal Club U Craiova S.A., în vederea sprijinirii echipei de fotbal şi rapoartele comisiilor de specialitate ale Consiliului Local al Municipiului Craiova nr.143, 144, 145, 146, 148/2009;

În conformitate cu prevederile Legii nr. 69/2000 privind educaţia fizică şi sportul, modificată şi completată prin Legea nr.34/2009 şi Hotărârii Guvernului nr.1447/2009 privind aprobarea normelor financiare pentru activitatea sportivă.

   În temeiul art.36, alin.2, lit. e coroborat cu alin.7, lit. a, art.45 alin.2 lit.f şi art.61 alin.2 din Legea nr.215/2001,republicată, privind administraţia publică locală;

hotărĂŞte:

Art.1. Se aprobă asocierea Consiliului Local al Municipiului Craiova cu S.C. Fotbal Club U Craiova S.A., pe o perioadă de 1 an, în vederea sprijinirii echipei de fotbal.

Art.2. Se aprobă alocarea din bugetul de venituri şi cheltuieli al Consiliului Local al Municipiului Craiova, pe anul 2009, a sumei de 2.000.000 lei, pentru sprijinirea echipei de fotbal S.C. Fotbal Club U Craiova S.A..

Art.3. Se aprobă contractul de asociere prevăzut în anexa care face parte integrantă din prezenta hotărâre.

Art.4. Se împuterniceşte Primarul Municipiului Craiova să semneze contractul de asociere.  

Art.5. Primarul Municipiului Craiova, prin aparatul de specialitate:  Serviciul  Administraţie Publică Locală, Direcţia Economico – Financiară, Direcţia Impozite şi Taxe, Direcţia Juridică Asistenţă de Specialitate şi Contencios Administrativ şi S.C. Fotbal Club Universitatea S.A. Craiova vor  aduce la îndeplinire prevederile prezentei hotărâri.

